section_heading: Capoeira u Rijeci
paragraph_text: Prvi trening capoeire održan je u Rijeci 21. listopoda 2006. godine pod vodstvom instruktora Caciquea, iz grupe Jacobina Arte. Od samog početka grupa je prihvaćena u međunarodnu skupinu Jacobina Arte čiji je majstor Mestre Pitbull, Brazilac koji radi i živi u Grčkoj. Nakon prva dva treninga, Cacique se vraća u Njemačku, a treninge nastavlja voditi Mirjam Uravić (aluna Gata) s dvogodišnjim iskustvom capoeire koje savladava u Puli, a zatim Leo Rožić (Dragao), te Damir Kovačiček.